《新年作三首一示县中宾僚一怀故乡子侄一寄家兄湖南道中 其一》
清代·李宪乔

衢巷无贫富，新年足喜声。近邻多问索，童稚异心情。

壁网看辰扫，厨镫到晓明。谁怜未归客，庭户自凄清。

作者简介：山东高密人，字子乔，号少鹤。乾隆四十一年召试举人，官归顺知州。工诗文。有《少鹤诗钞》、《鹤再南飞集》、《龙城集》、《宾山续集》。